Държавен вестник, бр. 69, 2005 г., стр. 19

Б Р О Й  69
Д Ъ Р Ж А В Е Н   В Е С Т Н И К
С Т Р .  19
Приложение
към правилника
Финансови правила по бюджета
на Народното събрание
Чл. 1. Бюджетът на Народното събрание
включва всички административни и стопански
разходи, разходите на комисиите, на народните
представители, интерпарламентарната група и
издръжката на парламентарните групи.
Чл. 2. (1) Бюджетът на Народното събрание
се предлага от председателя на Народното съб-
рание и се приема със Закона за държавния
бюджет на Република България за съответната
година.
(2) Отчетът за изпълнението на бюджета се
приема от Народното събрание по доклад на
председателя не по-късно от шест месеца след
приключване на годината.
Чл. 3. Народните представители получават
основно месечно възнаграждение, равно на три
средномесечни заплати на наетите лица по тру-
дово и служебно правоотношение в обществе-
ния сектор, съобразно данни на Националния
статистически институт. Основното месечно
възнаграждение се преизчислява всяко триме-
сечие, като се взема предвид средномесечната
работна заплата за последния месец от пред-
ходното тримесечие.
Чл. 4. Председателят на Народното събра-
ние получава месечно възнаграждение с 50 на
сто по-високо от основното месечно възнаграж-
дение по чл. 3, заместник-председателите на
Народното събрание—с 40 на сто, председате-
лите на постоянните парламентарни комисии и
председателите на парламентарните групи по
чл. 9—с 30 на сто, заместник-председателите на
комисии—с 20 на сто, парламентарните секре-
тари—с 10 на сто, и членовете на постоянна
комисия—с 10 на сто.
Чл. 5. (1) Към основните месечни възнаг-
раждения, определени в чл. 3 и 4, се начисляват
допълнителни месечни възнаграждения за прос-
лужено време (клас) и за научна степен “док-
тор”—10 на сто, и “доктор на науките”—15 на
сто от основното месечно възнаграждение на
народен представител съгласно чл. 5 от Наред-
бата за допълнителните и другите трудови въз-
награждения.
(2) От начислените възнаграждения се пра-
вят удръжки, съгласно чл. 38 от Закона за обла-
гане доходите на физическите лица, както и
осигурителни вноски по Кодекса за социално
осигуряване, Закона за здравното осигуряване,
както и други удръжки, определени със закон,
които са за сметка на осигурените.
Чл. 6. Народните представители се осигуря-
ват за всички осигурителни случаи с процент на
трета категория труд и се застраховат по риско-
ва застраховка “Живот”.
Чл. 7. Всички допълнителни разходи на на-
роден представител за придружител и помощ-
ник поради инвалидност се поемат от бюджета
на Народното събрание.
Чл. 8. Народният представител не може в
това си качество да получава подаръци на стой-
ност над една пета от основното му месечно
възнаграждение за съответния месец. Подаръ-
ците над тази стойност се предават в Народно-
то събрание.
Чл. 9. (1) Народният представител има пра-
во на безплатно пътуване по държавния и об-
щинския вътрешноградски транспорт, железо-
пътния, автомобилния и водния транспорт—
първа класа, и спално място за цялата вътреш-
на мрежа.
(2) Признават се транспортните разходи на
народните представители по частни автобусни
линии във връзка с дейността им като народни
представители.
(3) Признават се транспортните разходи на
народните представители, избрани в райони,
намиращи се в области, с които има самолетна
връзка и отстоящи на повече от 250 километра
от София, до 40 самолетни билета годишно—
отиване и връщане, а на останалите—до 12 са-
молетни билета годишно—отиване и връщане,
във връзка с дейността им като народни пред-
ставители.
(4) На народните представители, които не
притежават семейно жилище на територията
на Столичната община, безвъзмездно се осигу-
рява жилище в София от мандатния жилищен
фонд на Народното събрание, като разходите
по основен ремонт, типово обзавеждане, охра-
на чрез сигнална охранителна техника или по
друг начин, данъците и таксите по Закона за
местните данъци и такси се поемат от бюджета
на Народното събрание.
(5) Народните представители имат право на
квартирни и дневни за сметка на Народното
събрание при посещение в избирателните ра-
йони. Размерът на квартирните и лимитът на
пътните, когато се пътува със собствен автомо-
бил, се определят от председателя на Народно-
то събрание. Този въпрос се регламентира от
вътрешен акт, издаден от председателя на На-
родното събрание.
(6) Народният представител има право на
работно помещение в София, осигурено от На-
родното събрание с необходимите техничес-
ки и комуникационни средства, както и на